
“  Lethalis  hyems  paulatim  in  pectora  venit, 

“  Vitalesque  vias,  et  respiramina  claudit.” 

OviD. 

/ 

In  rebus  quibuscunque  difficilioribus,  non  expectan- 
dum,  ut  quis  simul  et  serat  et  metat,  sed  praeparatione 
opus  est,  uti  per  gradus  maturescant. 

Bacon,  Nov.  Organ. 


DISSERTATIO  MEDICA 


IN  AUGURALIS 

DE 

HYDROPHOBIA. 


J.  G.  Colem  AN  Auctore. 


^J^UANDO  Naturce  lineamenta  vel  obiter  in« 
specta  motus  gaudii  et  admirationis  concitare 
soleant ;  quanto  magis  haec  augescent,  cum  pro¬ 
priis  inspicere  decrevimus  1  cum  contempla¬ 
mur  varias  formas  et  species  rerum  externarum 
quas  infinitas  induunt.  Harmoniam  illam  per¬ 
pulchram  ubique  intimeque  expansam — quam 
variis  formis  variarum  rerum  alma  Natura  pro¬ 
lem  sustineat ;  quomodo  terra  alimentum  plantis, 
plantae  animalibus  subministrant ;  quomodo  alia 
in  aliam  materiae  speciem  conversa,  modo  florem 
dulcissimum,  modo  hominis  mentem  et  rritellec- 
tum  paene  divinum  generat. 

Magnum  ideo  rerum  Opificem  omnia  in  una 
quasi  catena  connectit ;  qua  laesa  universa  af¬ 
ficiuntur,  in  congeries  inanimas  et  fabrica  re¬ 
gulari  cassas  diffracta.  Homo,  terrarum  domi¬ 
nus,  ruinam  generalem  minime  effugit :  variis 
enim  morbis  quam  animi  quam  corporis  vigor 
ejus  imminuitur,  vitae  principium  laeditur,  tan- 
demque  dissolvitur.  Hos  varios  morbos  prohi¬ 
bere,  aut  non  prohibitos  sanare,  cum  notitia 
causarum  quae  inducunt,  maxima  ex  parte 
scientiam  medicinae  constituit. 

Propter  maximam  hujus  artis  utilitatem,  sa¬ 
nitatem  generis  humani  amplectentem,  multi 
huic  animi  attentionem  dederunt,  atque  prop¬ 
ter  obscuritatem  omnia  ad  munera  corporis 
pertinentia  involventem,  nil  mirum  est,  si  in 
morbis  nonnullis  curandis  nihil  fere  adhuc 
profecimus.  Inter  morbos  hujusmodi  haud 
paucos,  unus  est,  quem  dirissima  mala  comi¬ 
tantia,  ignorantia  ingens  de  natura  ejus,  at¬ 
que  perpetuus  eventus  lethalis,  medicorum  at¬ 
tentioni  vehementissimo  commendat.  Neque 
eum  talem  medici  neglexerunt,  a  primis  us¬ 
que  temporibus,  magis  magisque  ad  tempus  ho¬ 
diernum  curiose  investigantes  :  nihilominus,  ne 

minimum  quidem  ad  curationem  accesserunt. 
De  hoc  morbo  trecenti  auctores  scripserunt ; 
plusquam  ducenta  medicamina  diversa  identidem 
laudata  vel  usurpata  sunt,  sed  his  nihil  obstan¬ 
tibus  cognitio  hodierna  vix  de  hydrophobia  per¬ 
fectior  est,  quam  quae  prima  promulgata  est. 

Hydrophobia,  plerumque  effectus  est  materiae 
cujusdam  in  saliva  animalis  rabidi  latentis,  per- 
que  morsum  aut  vulnus  corpori  introductae. 

Dolore  partis  morsae,  hebetudine,  melancho¬ 
lia,  postea  praecordiorum  dolore,  sensu  universo 
exacuto,  devorandi  difficultate,  vomitu,  convul¬ 
sionibus,  delirio,  denotatur. 

Quo  tempore  post  morsum  haec  accedunt  dic¬ 
tu  impossibile  est.  In  nonnullis  uno  die  pos¬ 
tea,  in  aliis,  si  Morgagno  credas,  annis  quadra¬ 
ginta.  Tempus  autem  frequentissimum  men¬ 
sem  unum  alterumve  post  injuriam  existit.  In¬ 
terea  nulla  videntur  signa  quae  miserum  pericu¬ 
li  sui  moneant.  Vulnus  sanescit,  securus  vi¬ 
tam  agit ;  aut  si  quando  expectet  aut  timeat, 
hospes  tandem  invitus  eum  occupat,  horrori¬ 
busque  dirissimis  demergit. 

SIGNA. 

Plerumque  incipit  pruritu  partis  morsae,  ali¬ 
quando  ad  dolorem  vergente.  Pars  rubescit,  in¬ 
flammatur,  tumet ;  tandem  rupta,  ichorem  sa¬ 
niosam  effundit.  Aliquando  nulla  fit  exulcera¬ 
tio,  parte  tantummodo  livescente  ;  atque  in  aliis 
exemplis  etiam  hic  livor  non  adest  Languor, 
lassitudo,  anxietatis  sensus,  praecordia  occupat. 
Somnus  perturbatur,  et  agitatur  somniis  horri¬ 
dis,  frequentique  e  somno  excitatione  comitanti¬ 
bus.  Experrectus,  gemit,  de  pectoris  constric¬ 
tione  conqueritur  ;  melancholia  profunda  mer¬ 
gitur,  cujus  causam  nescire  se  profitetur  ;  tre¬ 
mores  a  vulnere  per  totum  corpus  propagatos 
et  circa  pectus  et  cervicem  terminatos,  saepe  de¬ 
scribit  ;  pulsus  parvus,  frequens  ;  respiratio 
difficilis,  suspiriis  crebris  interrupta  ;  convul¬ 
siones  saepe  accedunt,  quas  conatus  ad  biben¬ 
dum  fere  repetere  cogit :  ideoque  licet  fauces 
siti  urantur,  terrorem  de  his  maximum  exhibet. 


^  Med,  Chirur.  Trans,  vol.  1. 

Hinc  vocabulum  Hydrophobia.  Mens  aber¬ 
rare  incipit,  verbula  male  cohaerentia  mussitat 
aeger,  nec  raro  mordere  conatur.  Illum  nunc 
omnia  levissima  irritant  ,  colores  vehemen- 
tiores,  lux,  soni,  nec  raro  mera  aeris  vibratio, 
convulsiones  inducit ;  sensus  caloris  intrinsecus 
percepti  vexat,  sitim  immanem  inducens  quam 
sedare  non  potest  nec  audet.  Oculus  fixus, 
splendens,  quasi  inflammatus,  nec  raro  pupilla 
dilatata  ;  vox  aspera,  profunda  ;  os  saliva  visci- 
da  agglutinatum,  quae  copia  haud  mediocri  exit. 
Modo  rationis  omnino  compos,  melancholia  pro¬ 
funda  mergitur,  eventum  praevidet,  et  amicos 
cavere,  antequam  convulsiones  obrepant,  com¬ 
monefacit.  Tormenta  augescunt ;  vomitus  super¬ 
venit,  materia  biliosa  subinde  ejicitur  ;  pulsus 
fit  debilis,  intermittens,  atque  magnitudo  linea¬ 
mentorum  vultus  imminuitur.  Convulsiones 
rursus  superveniunt ;  inter  quas  vitae  huic  mise¬ 
rae  valedicit.  Aliquando  vero  tranquillus,  na¬ 
tura  certamine,  iniquo  fracta,  et  exhausta  subito 
mortalitatem  exuit. 

Ingens  mobilitas  generis  nervosi  omnibus  sig¬ 
nis  originem  praestat,  atque  ab  ea  facillime  ex¬ 
planari  possunt.  Stimulus  animi  in  statu  sano 

motus  musculorum  voluntariorum  solitos  indu¬ 
cit  ;  sed  cum  hi  musculi  sensu  morbido  instru¬ 
untur,  idem  animi  stimulus  duplice  vigore  agit 
actionemque  convulsivam  efficit. 

Nunc  quando  reputamus  quam  perplexa,  quam 
intricata  in  statu  sano  organa  devorandi  exis- 
tunt :  quot  musculi  in  hac  actione  exerceantur  ; 
non  mirum  esse  potest,  si  iisdem  majore  mobili¬ 
tate  praeditis,  ut  in  hoc  exemplo,  devorandi  diffi¬ 
cultas  accederet.  Salivae  fluxus  auctus,  sensui 
glandium  exaucto,  easdem  impressionum  capa¬ 
ciores  reddenti,  debetur  ;  haud  tamen  certe 
constat  sensum  his  augeri,  fieri  potest  ut  fluxus 
solito  major  ab  ore  sit  propter  difficultatem  de¬ 
vorandi  solam. 

A  signo  peculiari  morbum  in  homine  deno¬ 
tante,  vocabulum  Hydrophobia  ductum  fuit ; 
atque  a  notione  quorundam  canem  simile  malo 
laborare,  morbo  canum  quoque  tributum  est. 

Perperam  tamen  omnino  hunc  aquae  timorem 
canibus  imputant,  caveant  illi  qui  credunt  ne 
sero  errore  liberentur  ;  canis  enim  rabiosus 
aquam  multo  saepius  petit  quam  fugit.  Mor¬ 
bo  canem  aggrediente,  bestia  positionem  saepe 
mutat,  inquieta  apparet,  moribus  insolitis. 

Quae  solo  forte  jaceant,  eam  offendunt  :  haec 
carpit  ;  solitudinem  petit  canis,  eosque  quos 
olim  sibi  familiares  habuit,  studiosissime  devitat, 
edit  autem  bibitque  nec  reluctans.  His  primis 
signis  graviora  cito  succedunt ;  ululat  gemitque 
frequenter :  oculi  rubri,  lacrymis  suffusi  ;  crura 
ignave  ad  corpus  reducuntur,  dorsum  solito 
curvatius  a  nonnullis  observatur.  Coercionis 
nunc  impatiens,  baculum  excitatum  iram  ei 
valde  movet ;  atque  a  mordendo  etiam  dominum 
non  nisi  difficillime  cohibetur  ;  sed  nisi  incita¬ 
tus  aut  ira  furibundus,  quos  olim  maxime  ama¬ 
vit,  ultimos  laedit.  Sed  mutatio  adhuc  mani¬ 
festior  his  supervenit,  moestaque  conditio  quam 
illaesus  exhibebat,  nunc  maxima  irritabilitate 
excipiuntur.  Desiderium  inordinatum  morden¬ 
di  et  rodendi  omnia,  sed  praesertim  ea  animalia 
quae  maxime  sanus  odiisset,  aut  impetere  con- 
suesset.  Sic  canes,  feles,  pulli,  aliaque  domesti¬ 
ca  animalia,  his  primae  victimae  sunt.  Etiam 
homines,  irritabilitatis  momento,  impetit,  in  om¬ 
nia  involat.  Domum  saepe  relinquit  incertus- 
que  errat,  obvios  quosvis  lacerans :  donec  debi¬ 
lis  factus  vix  amplius  procedere  valet :  maxilla 
'quasi  resolutis  musculis  cadit,  saliva  viscida  ore 

fertur ;  titubans,  tandem  et  exhaustus  concidit, 
mordendi  fere  impotens.  Lingua  ex  ore  protru¬ 
ditur  ;  oculi  magis  inflammantur,  orbitis  promi¬ 
nent,  speciem  ferocem  prae  se  ferentes.  Tor¬ 
menta  misere  canem  exagitant,  qui  malis  de¬ 
victus  animam  illam  effiat,  quce, 

. Totamque  infusa  per  artus, 

Agitat  molem.  Virg.  Georg. 

Dissectio. — In  genere  humano,  cadaver  pa¬ 
tefactum,  viscera  insolito  arida  demonstrat. 
Striae  parvulae  rubrae  in  imo  oesophago,  in  car- 
dia  et  ventriculo  extremo.  Intestinae  multo 
flatu  distensae.  Effusio  sanguinis  in  pulmones 
subinde  videtur,  necnon  inflammationis  signa 
in  cerebro,  veluti  effusio  serosa  in  superficie. 
Piae  matris  rubor.  Saepe  autem  nulla  ibi  mor¬ 
bida  videntur,  in  faucibus,  diaphragmate,  ven¬ 
triculo,  intestinis.  In  animalibus  rabidis  signa 
magna  ex  parte  eadem  sunt  ac  in  genere  hu¬ 
mano.  Leves  notae  inflammationis  circa  epiglot- 
tidem  atque  pylorum  ;  aliquando  notae  lividae 
in  superficiem  ventriculi  internam  ;  sed  in  his, 
perinde  ac  in  homine,  subinde  fit  ut  omnia  sanis¬ 
sima  appareant.  Haec  varietates,  procul  dubio 

a  diversa  variarum  partium  ad  inflammationem  * 
proclivitate. 

Hydrophobia  exoriatur  aut  sponte,  aut  de 
animali  rabido  communicetur. 

Hydrophobia  spontanea  morbus  esse  intelli-' 
gitur,  quae  aliis  causis  quam  morsu  rabidi  anima¬ 
lis  nascitur,  sed  qui  signa  similia  ante  et  post 
mortem  ostendit. 

HcEC  animalia  quibus  plerumque  gignitur, 
sunt  canes,  feles,  lupi,  vulpes,  necnon  homines. 
In  aliis  quoque,  sed  parum  certe,  animalibus  ap¬ 
parere  dicitur. 

In  Canibus, — semel  productam  nonnulli  con¬ 
tendunt  contagione  Hydrophobiam,  haud  secus 
ac  alios  id  genus  morbos  propagari,  nunquam 
vero  sponte  subnasci.  Complures  auctores  con¬ 
tra  opinantur  eam  aliquando  hac  ratione  gigni, 
etiamque  causas  originis  tribuerunt.  Boerha- 
vius  sequentes  in  brutis  causas  dixit  *.  Plagam 
calidam,  apertam,  ardoribus  solis  vel  frigori  et 
humori  multo  expositam  ;  victum  ex  putrida, 
foetida,  verminosa  carne  :  potus  defectum,  ver¬ 
mes  in  renibus,  intestinis,  cerebro,  naribusque 
internis.  Hydrophobia  quoque  contagio  speci¬ 
fico,  eodem  fere  modo  ac  Typhus  Febris,  aliique 

morbi,  propagatur*  Dominus  Gillman  canem 

I 

refert,  qui  area  quadem  catenatus  est ;  morbo¬ 
que  nihilominus  affectus  est,  etiamsi  ab  omni 
animali  quod  morbum  communicare  posset,  se¬ 
clusus. 

Inter  catervam  canum  Domini  Trevelyan 
olim  erumpebat,  nec  hanc  e  morbi  incursioni¬ 
bus  liberare  potuit,  donec  solum  aedificii,  effodis¬ 
set,  aliisque  purgationibus  usus  esset.  Certae 
aeris  conditiones  productioni  ejus  favere  viden¬ 
tur,  fortasse  superinducunt.  In  Jamaica  et 
America  Australi,  morbus  fere  eodem  tempore 
olim  erumpebat ;  nec  causa  fuit  cur  omnibus 
communicatus  crederetur,  quoniam  canes  ab 
aliis  partibus,  ut  Mosely  auctor  est,  similat- 
que  portus  illius  insulae  intrassent^  corripieban¬ 
tur. 

In  ho7nine, — auctores  non  tantum  spontaneam 
mali  originem  negare,  sed  nullum  talem  existere 
morbum  contendere  ausi  sunt.  An  ab  incredi¬ 
bili  miseria  Hydrophobiae,  a  cujus  enormitate 
mens  resilit  consternata,  eorum  dubita  io  excu¬ 
sanda  est?  Quando  hoc  modo  in  specie  humana 
effectus  alicujus  magnae  irritationis  est,  veluti  fati- 

gationis  ^  immanis :  aquae  frigidae  potus  cor¬ 
pore  calente  ®  ;  morsus  animalium  iratorum  ^  ; 
ingesta  acria  ^  ;  motus  animi  nimii,  sive  gaudii 
sive  moeroris  ^  ;  post  morbos  nonnullos,  ut  in 
hysteria  ®  ;  cordis  palpitationes  ;  ventriculi  in¬ 
flammatio  febris  typhodes  ®  ;  cynanche  va- 
riolosa^®;  epilepsia  melancholia^®;  infer¬ 
re  auctoribus  dicuntur,  ab  injuriis  topicis  quo¬ 
que  ut  Hildanus,  Cgelius  Aurelianus,  Schen- 
Kius  scribunt,  subinde  oritur.  Exemplum  mi- 

1  Sanches’  Boerhave,  Journal  de  Mededne. 

2  Morgagni.  Kocklerus,  quoted  by  Morgagni. 
Andry. 

^  Journal  de  Medecine. 

^  Andry.  These  du  Ghret.  Fred.  Sielig,  1762. 

®  Biblioth.  raisonnee.  Andry.  Scarramuchi.  Van 
SwiETEN.  Marcellus  Donatus. 

®  Mead.  Plater.  Morgagni.  Andry. 

Mead.  Andry. 

*  Med.  Comment.  Andry.  Van  Swieten. 

®  Andry,  Salius  Diversis,  &c, 

Sauvages,  Nosol.  Method. 

^  1  Andry,  Beckerus,  Malpighi. 

Andry,  vEtius.  Gauen,  Celsus, 

serabile  Lindesay,  a  doctissimo  Bardsley  nar¬ 
ratum,  ab  animo  demisso  inductum  fuisse  ap¬ 
paret.  Exemplum  insequens  ad  Hydropho 
biam  spontaneam  pertinere  creditum,  comitati 
amici  mei  Dom.  Balingall  omnino  debeo, 
cujus  experientia  de  hoc  ut  aliis  morbis  in  India 
Orientali  nullum  scrupulum  nobis  de  morbi  na¬ 
tura  relinquit.  Alii  quoque  medici  advocati 
cum  eo  consenserunt,  et  solum  restat  dubium 
an  prius  morsus  homo  infortunium  postea  obli¬ 
tus  esset.  Verba  sunt : 

^\Bengalore,  April  20.  1813. 

Private  John  Verblinker,  aet.  54.  a  na- 

/ 

tive  of  Flanders,  twenty-eight  years  resident  in 
India  ;  a  man  of  spare  habit,  and  sallow  com- 
plexion,  was  first  reported  sick  this  morning,  at 
which  time  he  complained  of  nothing  but  a 
slight  uneasiness  about  the  pit  of  the  stomach, 
and  also  at  the  top  of  the  sternum,  attended 
with  a  slight  degree  of  nausea  and  loathing  of 
food  ;  for  this  he  was  ordercd  a  dose  of  rhu- 
barb,  which  has  produced  two  stools.  He  com- 
plains  at  present  of  urgent  thirst,  but  shews  the 
utmost  horror  at  the  approach  of  water,  and  is 

afFected  with  a  violent  spasm  of  the  muscles  of 
the  throat  whenever  it  is  brought  near  him  ; 
shews  also  an  aversion  to  light,  and  extreme 
sensibility  to  the  accession  of  cold  air  ;  the  un- 
easy  sensation  at  the  top  of  the  sternum  is  much 
increased,  and  he  discharges  a  great  quantitybf 
ropy  phlegm  by  the  mouth  :  on  inspecting  the 
fauces,  a  shght  degree  of  preternatural  redness 
is  the  only  thing  remarkable.  Pulse  quick  and 
small. 

“  Affus.  Frigid.  statim.  Gap.  Opii  pur.  gr.  x. 
et  applic.  Vesiator.  sterno. 

“  8  P.  M. — He  drank  a  half  pint  of  wine, 
was  put  into  a  tub  of  warm  water  for  twelve  mi- 
nutes,  from  which  he  got  relief,  and  afterwards 
took  ten  more  grains. 

“  6  A.  M. — Slept  none  during  the  night,  and 
is  much  exhausted,  but  is  perfectly  collected  in 
his  mind ;  the  saliva  flowed  in  great  quantity 
from  the  mouth;  took  an  emetic,  according  to 
desire,  to  ciear  it  away  : — while  another  warm- 
bath  was  preparing  for  him,  the  patient  expired. 
The  most  singular  circumstance  attending  this 

case  was,  that  neither  the  patient  himself,  nor 
any  of  his  comrades,  could  recollect  his  ever 
having  been  bit  by  a  dog,  or  sustained  any  inju- 
ry  whatever  which  could  be  supposed  to  give 
rise  to  this  disease.  His  extremities  were  nii- 
nutely  examined,  but  no  scar  could  be  disco- 
vered. 

I  regret  that  circumstances  occurred  to  pre- 
vent  my  making  an  inspection  of  the  body  after 
death.  It  appears  to  be  a  vvell  marked  instance . 
of  spontaneous  Hydrophobia,  and  it  would  be 
highly  satisfactory  to  know  whether  the  appear- 
ances  in  the  gullet  and  stomach  corresponded 
with  those  observed  in  other  cases  of  this  dis¬ 
ease.  The  very  great  age  of  the  patient  would 
seem  to  preclude  the  trial  of  bloodletting,  even 
if  we  had  been  inclined  to  adopt  it.  Five  in- 
stances  of  the  failure  of  this  practice  (besides 
that  of  Serjeant  Clarke),  have  now  come  to 
my  knowledge,  so  that  I  have  just  as  little  faith 
in  bloodletting,  as  in  every  thing  else  which  has 
been  recommended  for  this  horrid  disease.” 

Origo  a  Communicatione, — Hydrophobia  ori¬ 
tur  plerumque  a  morsu  animalium  rabidorum. 

Quae  animalia  morbum  propagare  possunt,  canes 
sunt,  lupi,  vulpes.  Alia  dicta  sunt,  ut  felis 
gallus  anas  denique  quodvis  animal 

Nonnulli  contendunt,  hominem  morbum  ani¬ 
malibus  communicasse,  atque  hoc  probatum 
fuisse  dicitur  a  Majendie  et  Breschat  No¬ 
tio  quidem  diu  valuisset,  sed  felice  experimento 
incitati  salivam  hominis  rabie  in  valetudinario 
quodam  morientis  cani  inseruerunt,  morbum¬ 
que  communicaverunt.  Si  res  auctoribus  mino- 
ris  nominis  emanasset,  fidem  aegre  sibi  fecisset  : 
quum  tam  plurima  experimenta  ®,  hac  Insula 
eodem  consilio,  sed  omnia  incassum,  instituta 
fuerunt.  Dom.  Gerard  affirmat,  quod  aliae 


^  Van  Swietex.  Hamilton. 

*  SCARRAMUCCI.  PoRTAL. 

®  Journal  de  Medecine. 

^  PoRTAL,  BalinGeR,  Hagg,  Kemme,  et  alii 
scriptores. 

^  LexMery.  AndRy.  Acad.  de  Sciences  de  Paris. 
Thesis  de  Baldinger.  D.  Majendie  et  Breschat,  in 
London  Med.  Repos.,  vol.  iv.  p.  35. 

®  Per  Vaughn,  .Munchley,  Hamilton,.  Babing- 
ton,  Bardsley,  &c. 


16 


DE  HYDROPHOBIA, 


res  quam  saliva  hominis  affectum,  si  vera  Hy¬ 
drophobia  fuit,  induxerunt.  Ut  ea  quae  objecit 
validae  sint,  omnibus  generi  humano  benevolis 
optandum  est. 

Auctores  nonnulli  docuerunt,  quod  animalia 
prius  sana,  si  vehementer  irritata  vim  similis 
morbi  per  morsum  communicandi,  acquirant. 
Hoc  diu  vulgo  hominum  credebatur,  sed  testi¬ 
monio  directo  omnino  egebat,  donec  M.  Rosse 
necnon  Doctor  Bouteille  exempla  quaedam 
narraverunt.  Propter  hanc  causam  dicere  pos¬ 
sumus  cur  feles  adeo  universe  morbum  commu¬ 
nicare  posse  creduntur.  Haec  enim  animalia 
creberrime  ludicro  haoentur,  et  violenter  irrita¬ 
ta,  aliquando  a  morsu  vel  laceratione  Hydro¬ 
phobiam  inferant.  Quod  pulli  subinde  morbum 
induxisse  ferentur,  eodem  referendum  est.  Ab  his 
factis  nonnulli  eo  usque  processerunt,  ut  affectum 
a  saliva  rabidi  animalis  gigni  omnino  negant : 
Phaenomena  enim  ad  irritationem  nervosam  re¬ 
ferenda  esse ;  nec  salivam  pro  veneno  haben¬ 
dum  esse,  contendunt.  Haec  autem  conclusio 


^  Mem.  de  PAcademie  de  Turin,  vol.  vi. 

*  Mem.  de  la  Societ,  Royal  de  Medecine,  1782, 

admodum  falsa  est,  quoniam  idem  effectus  pluri¬ 
mis  et  diversis  causis  oriri  possit.  Satis  notum 
est  feles  etiam,  non  rabidae  morbum  inducere 
posse  ;  unde  duco  eas  quando  rabidas  Hydro¬ 
phobiam  inferre,  nec  veneno  quovis  saliva  la¬ 
tente,  ut  in  cane  fit,  sed  a  causa  aliqua  irrita¬ 
tionem  topicam  inducente,  fere  ut  spiculae  te¬ 
tanum.  Verum  res  adhuc  atra  caligine  versa¬ 
tur  ;  ideoque  nos  spe  contentos  esse  oportet. 

“  Veniet  tempus  quo  ista  quae  nunc  latent, 
in  lucem  dies  extrahet.”  Sen.  Naf.  Quaest. 
viii.  25. 


Communicandi  Katio» — Haec  consistit  saliva 
rabidorum  animalium  in  vulnus  recepta  :  quod  a 
nonnullis  ad  morbi  productionem  penitus  neces¬ 
sarium  creditur. 

Multa  tamen  ad  contraria  restant  exempla. 
Quum  autem  amplum  vulnus  haudquaquam 
opus  est,  atque  frequenter  parvula  vulnera  vel 
cicatrices  in  variis  manuum  partibus  obveniant, 
concludi  potest  ea  quoque  saliva  adhibita,  for¬ 
mata  fuisse.  Dr  Hunter  narrat,  canem  vulnus 
donec  sanguinem  effunderet  linguendo  morbum 

produxisse.  In  Trans.  Phil.  Lond,  ^  duo  nar¬ 
rantur  exempla,  ubi  salivae  contactus  Hydro¬ 
phobiam  generat :  aliud  in  Mem.  Acad.  Reg. 
Scient.  Swedorum  ^  ;  aliud  in  Ephemeridem 
Germanicum  Johan.  MATHiEus  de  Gradi- 
bus  de  una  mentionem  fecit,  ex  sola  imposi¬ 
tione  manus  in  os  canis  rabidi.”  Ccelius 
Aurlelianus  ^  infoemina  productam  esse  scrip¬ 
sit  quae  labris  suis  filum  de  veste  cane  rabido 
lacerato,  admovisset.  Doctissimus  Hamilton  ^ 
simile  narravit  exemplum.  Cardanus  ®  cuidam 
ex  osculo  canis  rabiosi  superinductam  memo¬ 
riae  tradidit.  Aret^us  spiritum  animalis  ra¬ 
bidi  efficere  posse.  Credula  tamen  haec  et 
dubia  admodum  videntur.  Nullum  adhuc  novi¬ 
mus  animal  hujus  veneni  vim  non  suscipiens, 


^  Vol.  xxi.  p.  1074. 

®  1774. 

"  Ann.  7.  Ob.  121. 

*  De  Morbo  Acuto. 

^  On  Hydrophobia,  p.  52. 

*  Gontradict.  9.  Tract.  Lib.  ii. 

De  Causis  et  Signis  Morbi,  Lib..  i. 

licet  alia  aliis  procliviora  sint.  Sic  canis,  ho¬ 
mine  proclivior  existit.  Quatuor  homines  et 
duodecim  canes  simul  morsi  sunt :  canes  univer¬ 
si  extincti '  sunt,  hominum  ne  unus  quidem. 
Alias  viginti  ab  eodem  cane  morsi  sunt  homi¬ 
nes,  quorum  non  nisi  unus  Hydrophobia  affectus 
est.  Pars  morsa,  a  nonnullis  augere  vel  im¬ 
minuere  periculum  credita  est. 

De  Hydrophobia  Natura» — Multae  theoriae 
prolatae  sunt  de  hac  re,  alii  aliis  locum  cedentes, 
quae  nunc  valet  ad  generis  nervosi  affectus  vio¬ 
lentes  refert. 

Quodammodo  ad  tetanum  affinis  in  plurimis 
signis  apparet.  Adeo  arcte  tetanus  eam  aliquan¬ 
do  imitatur,  ut  Perci val  auctor  est,  ipsum 
aegerrime  inter  hos  duos  morbos  distinguere  po¬ 
tuisse. 

Internoscatur,  ex  differentia  spasmorum  mus¬ 
culorum  in  his  morbis.  In  tetano,  rigidi,  clo¬ 
nici  sunt,  parum  motus  permittentes.  Maxillae 
inferioris  musculi  frequenter  adeo  rigidi  sunt, 
ut  ne  os  aperiatur  impediant.  Caput  saepenu- 
mero  retractum,  ita  detinetur.  Faciei  musculi 
aliquando  contrahuntur,  risum  sardonicum  effi- 

cientes.  In  Hydrophobia,  convulsiones  nullam 
post  se  rigiditatem  musculorum  relinquunt. 
Musculi  maxillae  et  capitis  non  afficiuntur,  nisi 
a  conatu  ad  bibendum,  et  tunc  momento  tan¬ 
tum.  His  praecipue  signis  distinguantur. 

Ex  toto,  de  natura  hujus  affectionis  novimus, 
eam  pleraque  signa  aliorum  morborum  nervo¬ 
sorum  exhibere  ;  corpus  mire  ab  eo  irritabilitate 
fieri  ;  ex  quo  omnia  fere  signa  producantur : 
atque  a  sensu  partis  morsi  ad  morbi  principium 
concludamus,  morbum  aliquid  esse  eo  ipso  tetti- 
pore  in  illa  parte  agens  quod  postea  morbum 
producit. 


PROPHYLAXIS. 

Nullo  in  morbe,  adeo  torquetur  medicus  ne 
horam  quidem  quietis  procurare  valet, 

“  To  trample  fear  beneath  his  feet,  and  brave 
Fate  and  stern  death  and  helfs  resounding  wave.” 

Sed  etiam  in  hoc  malo.  Natura,  licet  curationis 
impotens,  haud  aeque  praeventionis  exspes  est. 

Simplicissima  ope  excisionis,  inhiberi  potest : 
atque  hoc  fit  tribus  rationibus. 

I.  Partem  exsecando. 

II.  Erodentibus. 

III.  Abluendo. 

I.  Excisio. — Circa  vulnus  fiat  simplex  incisio, 
cura  habita,  ut  scalpellus  non  in  contactum  cum 
ulla '  particula  morsa  veniat,  ne  alias  et  sanas 
partes  inoculet.  Vulnus  tum  bene  eluatur : 
atque  cucurbitula  et  scarificator  aliquamdiu  ap¬ 
plicari  possunt,  cum  ablutionibus  subinde  repe¬ 
titis. 

II.  Ope  Exurentium. — Haec  per  se  tantum 
modo  ibi  usurpanda  sunt,  ubi  timores  aegri 
excisionem  non  sinunt.  Solutio  nitratis  argenti 
aut  potassae  usurpari  possunt.  Ammonia  lauda¬ 
ta  fuit.  Causticum  adhibetur  donec  crustae 
separari  inceperint,  quae  actio  aliquamdiu  con¬ 
servanda  est. 

III.  Ablutio, — nunquam  per  se  exhibenda  est, 
sed  cum  partis  vulneratae  situs,  nihil  aliud  fieri 
permittat.  Sapo  in  aqua  solutus,  primum  adhi- 

beantur :  tum  debilis  solutio  aquae  ammoniae 
pluries  in  vulnus^  clysterii  ope,  vehementer  inji¬ 
ciatur.  Methodus,  qua  vulnus  bene  lautum 
fuisse  cognoscimus,  haec  est.  Atramentum 
scriptorium  vel  aliud  quodvis,  in  partem  con¬ 
jicitur,  atque  tunc  pars  lavari  continuatur  donec 
omne  atramentum  eluatur.  Perci val  ligatu¬ 
ram  circa  artum  conjici  interea  suadet.  Non¬ 
nulli  partem  morsum  stimulante  quovis  unguento 
sic  curari  suaserunt,  ut  profluvium  inde  ma¬ 
teriae  per  aliquot  hebdomadas  fieret. 

Dr  Leake  Jenensis,  solutionem  oxidi  arse¬ 
nici  vehementum  venenum  destruere,  morbum¬ 
que  praevenire,  reperit.  Dr  Thomas  aquam 
ammoniae  usui  commendat,  propter  salutares 
ejus  effectus  in  morsu  Copra  di  Capella^  serpen¬ 
tis  venenatissimi,  cujus  effectus  rabidi  animalis 
haud  absimiles  sunt. 

Porro,  ut  aeger  securus  vitam  agat,  hydrargy- 
rum  exhibere  suasum  est  :  atque  multi  ejus 
bonos  effectus,  sine  ulla  alia  prophylaxi  comi¬ 
tante  laudaverunt.  Formulae  quae  celerrime  sa¬ 
livam  provocant  hic  indicantur  ;  unguentum 
hydrargyri  copiose  in  cutem  infricatum,  et  oxy- 

murias  hydrargyri  praescriptus,  ex  methodo 
Darwinii,  scilicet  gr.  ifs  in  ^fs  spiritus  arden¬ 
tis  ;  crebro  repetitur,  donec  salivationem  celer¬ 
rime  inducit. 

Quod  ad  tempus  quo  pars  morsa  feliciter  ex¬ 
cidatur,  parum  constat,  licet  plurimi  opinentur 
quodvis  tempus  ante  Hydrophobiam  inchoatam 
sufficere ;  quinetiam  pars  excidi  potest,  post¬ 
quam  morbus  inceperit,  prasertim  si  virus  to¬ 
pice  solum  agat,  ut  nonnullis  placuit.  Quod  si 
casu  aliquo  morbus  accedere  sinatur,  mors  fere 
inevitabilis  supervenit.  Hic  cum  vitam  sorspi- 
tari  prorsus  impossibile  sit,  signa  graviora  levare, 
viam  adletham  quam  minime  asperam  et  laevem 
praestare,  conandum  est.  Si  antidota  omnia 
adeo  jactata  hic  repeterem,  credulam  majorum 
nostrum  simplicitatem  jure  erubesceres  :  si  vel 
nomina  infinitorum  ad  Hydrophobiam  medica¬ 
mentorum  recenserem,  universam  materiam  me¬ 
dicam  adpellasse  diceres.  Igitur,  quoniam  vires 
medicinae  nondum  quidquam,  vel  minimum  ef- 
ficerint ;  praesidium  potius  a  natura  mali  et  ra¬ 
tione  qua  venenum  agat,  perscrutandis,  expectari 
oportet. 

Quum  autem  corporis  irritibilitas  magna  esse 
soleat,  omnia  haec  medicamina,  quae  vim  poten¬ 
tissime  sedativam  exerceant,  adhiberi  possunt. 
Sic  venaesectio,  sic  opium,  sic  epispastica  adhi¬ 
beri  possunt;  sed  omnia  inutilia  reperta  sunt. 
Nonne  hydrosulphuretum  ammoniae  a  magno 
ejus  effectu  sedante  prodesse  posset.  Medica¬ 
menta  ex  ferro,  arsenico,  &c.  usurpata  sunt, 
nullo  tamen  successu. 

Acetum  multum  usurpatum  est ;  atque,  ut  di¬ 
citur,  curatio  per  usum  hujus  liberalem  effecta 
fuit. 

Oleum  Olivce  in  pauculis  exemplis  morbum 
sanasse  dicitur  :  timorem  aquae,  pro  portione  olei 
assumpti  decidere  perhibent.  Extrinsicus  quo¬ 
que  exhiberi  potest. 

Arsenicum, — In  Germania  nonnulli  auctores, 

hoc  metallum  vehementer  laudant,  utpote  quod 

♦ 

efficacissimum  aliquando  fuerit.  Dr  Simmons 
pilulam  Indiae  Orientalis  Anguineam,  quae  ar¬ 
senici  portiunculam  habet,  se  feliciter  quantum 
apparuit  exhibuisse  scribit. 

Antispasmodica  immensa  copia,  sine  tamen 
fructu,  exhibita  sunt. 

I 

Vencesectio, — etiamsi  vehementer  nonnullis 
elata,  minime  efficax  inventa  est. 

Postremo,  hic  in  fine  repetendum  est,  quod 
initio  posueramus, — Morbum  hodie,  perinde  ac 
quando  primum  notus  fuit,  ignorari. 

